[{"text_idx": "#000000", "text": "Eelmisel o\u0303ppeaastal vo\u0303ttis Tallinna Saksa Gu\u0308mnaasium suuna aktiivsema ja tervislikuma koolikeskkonna poole, liitudes Liikuma kutsuva kooli programmiga."}, {"text_idx": "#000001", "text": "See otsus on toonud kaasa mitmeid po\u0303nevaid arenguid kooli igapa\u0308evaelus, mis on suunatud o\u0303pilaste fu\u0308u\u0308silise aktiivsuse suurendamisele ning nende tervise ja heaolu edendamisele."}, {"text_idx": "#000002", "text": "Kooli peamine eesma\u0308rk eelmisel o\u0303ppeaastal oli integreerida liikumisega seotud tegevusi tundidesse, et muuta o\u0303ppetunnid mitmekesisemaks ja kaasahaaravamaks. O\u0303petajad on leidnud erinevaid viise, kuidas lisada aktiivsust igapa\u0308evasesse o\u0303ppeto\u0308o\u0308sse, olgu selleks siis lu\u0308hikesed liikumispausid, interaktiivsed ma\u0308ngud vo\u0303i fu\u0308u\u0308silised harjutused. See mitte ainult ei va\u0308henda istumise aega, vaid aitab parandada ka o\u0303pilaste keskendumisvo\u0303imet ja o\u0303pitulemusi."}, {"text_idx": "#000003", "text": "Mo\u0303istagi ei oleks ko\u0303ik need muutused vo\u0303imalikud ilma o\u0303pilaste endi panuseta. Koolitasime soovi avaldanud o\u0303pilastest ma\u0308ngujuhid, kes said Liikuma kutsuva kooli programmi raames vajalikud teadmised ja oskused erinevate aktiivsete tegevuste juhendamiseks. Need ma\u0308ngujuhid on tulevikus olulisteks katalu\u0308saatoriteks erinevate liikumisma\u0308ngude ja -u\u0308rituste korraldamisel, aidates kaasa kooli aktiivsema o\u0303hkkonna loomisele."}, {"text_idx": "#000004", "text": "Lisaks ma\u0308ngujuhtidele on koolis ka aktiivne o\u0303pilasesindus, kes korraldab tantsuvahetunde, mis toimuvad kord na\u0308dalas ja on osutunud u\u0308lekooliliselt va\u0308ga populaarseks. O\u0303pilased on a\u0308ra ma\u0308rkinud, et see on hea vo\u0303imalus keset koolipa\u0308eva ennast liigutada ja so\u0303pradega aega veeta."}, {"text_idx": "#000005", "text": "Eelmise o\u0303ppeaasta lo\u0303ppu mahtus ka TSG kogukonnajooks, mille eesma\u0308rk oli propageerida liikuvat eluviisi Tallinna Saksa Gu\u0308mnaasiumi o\u0303pilaste, o\u0303petajate, lapsevanemate, vilistlaste ja kooli so\u0303prade seas. Jooks algas kooli staadionil soojendusega ning ja\u0308tkus omas tempos Su\u0308tiste parkmetsas. Meeleolukal jooksul osales umbes 70 inimest. Kogukonnajooks osutus va\u0308ga positiivseks elamuseks, mida plaanime korraldada ka ja\u0308rgnevatel aastatel."}, {"text_idx": "#000006", "text": "Uue o\u0303ppeaasta saabudes ei seisa kool paigal. Liikuma kutsuva kooli to\u0308o\u0308grupp on vo\u0303tnud eesma\u0308rgiks kaardistada sise- ja va\u0308litingimustes olemasolevate vahendite olukorra, mis toetavad o\u0303pilaste aktiivset liikumist koolipa\u0308eval. Selleks plaanitakse lisada kooli u\u0308mbrusesse uusi spordivahendeid ja liikumisatraktsioone, mis innustavad o\u0303pilasi fu\u0308u\u0308siliselt aktiivsemaks."}, {"text_idx": "#000007", "text": "O\u0303uevahetunni populariseerimine oli samuti u\u0308ks suur eesma\u0308rk aktiivsema koolipa\u0308eva suunas. 1. ja 2. klassi o\u0303pilastel on nu\u0308u\u0308d vo\u0303imalus veeta rohkem aega va\u0308rskes o\u0303hus, liikuda, ma\u0308ngida ja nautida u\u0308mbruskonna ilu. O\u0303uevahetund ei ole enam pelgalt paus, vaid aeg, mil o\u0303pilased saavad aktiivselt ma\u0308ngudes ja sportlikes tegevustes osaleda, mis toetavad nende fu\u0308u\u0308silist arengut."}, {"text_idx": "#000008", "text": "Aktiivse koolipa\u0308eva juurde kuulub kindlasti ka aktiivne koolitee. Ilmade soojenedes on kool julgustanud o\u0303pilasi tulema kooli jalgsi, jalgrattaga vo\u0303i to\u0303ukerattaga, mis mitte ainult ei suurenda nende fu\u0308u\u0308silist aktiivsust, vaid toetab ka sa\u0308a\u0308stvat liikumist ning tekitab positiivseid harjumusi."}, {"text_idx": "#000009", "text": "Tallinna Saksa Gu\u0308mnaasium on astunud olulise sammu o\u0303pilaste teadlikkuse to\u0303stmise suunas aktiivse eluviisi ta\u0308htsusest. Liikuma kutsuva kooli programmiga liitumine on na\u0308idanud, et kool peab va\u0308ga oluliseks o\u0303pilaste u\u0308ldist heaolu ning pakub neile parimaid vo\u0303imalusi nii o\u0303ppe kui ka liikumise vallas. Nende algatuste tulemused mo\u0303jutavad o\u0303pilasi mitte ainult kooliaastate va\u0308ltel, vaid ka tulevikus, aidates neil kujundada tervislikke eluviise ja harjumusi."}, {"text_idx": "#000012", "text": "Avatud kooliso\u0308o\u0308klate na\u0308dal. Tulge koolitoitu so\u0308o\u0308ma!\nAita\u0308h, armas kolleeg Helle Pikkor!\nMida saab vanem a\u0308ra teha, et su\u0308gisel esimesse klassi minev laps oleks vo\u0303imalikult kooliku\u0308ps?"}]